Як пракаментавала выконваючая абавязкі дырэктара сацыяльна-педагагічнага цэнтра Юлія Несцярэня, мерапрыемства было арганізавана пры падтрымцы раённага выканаўчага камітэта і райкама прафсаюзаў працаўнікоў адукацыі. Названыя арганізацыі прадставілі падарункі і прызы ўсім без выключэння маленькім удзельнікам свята, а іх на ранішніку прысутнічала крыху больш за 40 чалавек з усяго раёна (Конкавічы, Грабаў, Вялаўск, Смятанічы, Петрыкаў). Важкі ўклад у падрыхтоўку мерапрыемства ўнеслі і неабыякавыя людзі, якія прынялі ўдзел у акцыях “Нашы сэрцы дзецям-сіротам” і “Купіў сабе – купі і сіраце”. Супрацоўнікі цэнтра выказалі ім падзяку і запэўнілі, што кожнае дзіця атрымае падарунак, куплены за сабраныя ў час акцыі грошы.